Claudemir Vítor

Claudemir Vítor Marques (født 1972) er en brasiliansk tidligere fotballspiller.

Vítor startet karrieren hos , hvor han som fersk i seniorstallen ble utfordrer til den to år eldre landslagsspilleren Marcos Cafu om plassen på høyresiden av forsvaret. Med to så talentfulle unge spillere på samme plass, ble Cafu flyttet opp på høyre midtbane så Vítor fant plass på høyre-back.

20 år gammel debuterte Vítor på  som innbytter for Luís Carlos Winck i et 1-2 hjemmetap for  i november 1992. Fire måneder senere ble Vítor nok en gang byttet inn for Winck på høyre-back i det som ble hans andre, og siste, landskamp for Brasil i en kamp som endte uavgjort hjemme mot .

Sommeren 1993 gikk Vítor på utlån til . Låneavtalen kom til da den spanske hovedstadsklubben forhandlet om å kjøpe lagkameraten Cafu. São Paulo ba spanjolene vente med å gjennomføre overgangen til vinterovergangsvinduet, og tilbød dem Vítor på lån i mellomtiden. Låneoppholdet ble ingen suksess. Vítor spilte bare de to første og den fjerde av Real Madrids seriekamper i 1993/94-sesongen.

Vítor spilte resten av karrieren i brasiliansk liga, med unntak av et kort opphold hos  i den tyrkiske toppdivisjonen, hvor han bare spilte én kamp som innbytter i 2001/02-sesongen.

Landskamper

Referanser

Eksterne lenker 
 
 Profil hos BDFutbol

Brasilianske fotballspillere
Fotballspillere for São Paulo FC
Fotballspillere for Real Madrid CF
Fotballspillere for CR Vasco da Gama
Fotballspillere for Cruzeiro Esporte Clube
Fotballspillere for Botafogo de Futebol e Regatas
Fotballspillere for Sport Club Corinthians Paulista
Fotballspillere for Kocaelispor
Personer fra regionen Campinas